Sacrosancte ecclesie Sancti Vincentii martiris que est constructa infra muros Matisconis in qua domnus Ado episcopus et Johannes prepositus rectores haberi videntur. Igitur ego, in Dei nomine, Flotbertus et uxor mea Odila donamus pro remedio animarum nostrarum Sancto Vincentio ad mensam fratrum aliquid ex rebus nostris que sunt site in pago Matisconensi, in villa Varennas, item aliquantulum silve quam ibi conquisivimus. Terminatur a mane fluvio Sagone, a medio die Achardi, a sero terra Arboldi presbiteri et Manguigodi, a circio Osanane. Iterum in alio loco donamus Sancto Vincentio campum unum in ipsa villa qui vocatur ad Arcus; terminatur a mane camino veteri ad Arcus, a medio die via publica, a sero terra Gotoberti, a circio terra Sancti Stephani; et insuper in ipsa villa omnia quecumque visi sumus habere quesitum et inquirendum Sancto Vincentio donamus. Hec sunt campi, prati, silve, aque aquarumque decursus, preter unum pratum quod est filie nostre, eo tenore ut quamdiu vivimus usum et fructum habeamus; post nostrum decessum, ad Sanctum Vincentium perveniat. Si quis contradixerit auri uncias componat duas. S. Flotberti et uxoris sue Odile. S. Leuterii. S. Bernardi. S. Ernadi. S. Josberti. S. Grimoldi. S. Giroldi. S. Wicardi. Data per manum Humberti levite.